Ժամանակակից պիեսի դպրոց

Մոսկվայի «Ժամանակակից պիեսի դպրոց» թատրոն, դրամատիկական թատրոն, որ ստեղծվել է 1989 թվականին, գտնվում է Մոսկվայում, Նեգլինայա փողոց, 29/14 հասցեում։ 2014-2017 թվականներին ժամանակավոր գտնվել է Սերաֆիմովիչի անվան կինոյի տան շենքում։ Այժմ թատրոնի բոլոր ներկայացումները բեմադրվում են ԿՐՈՍՆԱ կինոյի տանը, Մոսկվա, Պրեսնենսկի վալ, 27-29 հասցեում։

Պատմություն 
Թատրոնը բացվել է Իոսիֆ Ռայխելհաուզի «Տղամարդը եկել է կնոջ մոտ» ներկայացմամբ, որի առաջնախաղը կայացել է 1989 թվականի մարտի 27-ին։ Ներկայացումն աննկատ չի անցել, մրցանակի է արժանացել լավագույն ռեժիսուրայի, տղամարդու լավագույն դերի (Ալբերտ Ֆիլոզով) և կանացի լավագույն դերի (Լյուբով Պոլիշուկ) համար։
Այդ տարվա վերջում թատրոնը տեղակայվել է Տրուբնոյ հրապարակում։ Այդ շենքում, որի հանդիսասրահը տեղավորում էր 380 հանդիսական, թատրոնն իր ներկայացումներն սկսել է բեմադրել 1990 թվականից։ 1991 թվականին կայացել են «Ժամանակակից պիեսի դպրոց» թատրոնի առաջին արտերկյա հյուրախաղերն Իսրայելում։ 1995 թվականին թատրոնը հյուրախաղեր է ունեցել Դյուսելդորֆում, Քյոլնում, Բոնում և Լյուքսեմբուրգում, մեծ շրջագայություն է իրականացրել ԱՄՆ-ում` խաղալով «Իսկ դու ո՞ւմ ֆրակն ես հագել» ներկայացումը։
1998 թվականին Իոսիֆ Ռայխելհաուզի «Կառլովնայի սեր» ներկայացմամբ բացվել է թատրոնի փոքր դահլիճը` մոտավորապես 200 տեղ ունեցող «Ձմեռային այգին»։
Տարբեր ժամանակներում «Ժամանակակից պիեսի դպրոցում» աշխատել են Միխայիլ Գլուզսկին, Ալեքսեյ Պետրոնկոն, Լյուբով Պոլիշուկը, Օլգա Յակովլևան, Լև Դուրովը, Արմեն Ջիգարխանյանը, ներկայացումներ են բեմադրել Սերգեյ Յուրսկին, Միխայիլ Կոզակովը, Ստանիսլավ Գովորուխինը և շատ այլ ռեժիսորներ։

2013 թվականի նոյեմբերի 3-ին թատրոնի շենքում հրդեհ է բռնկվում, որի արդյունքում թատրոնը կորցնում է բեմն անորոշ ժամկետով։

Թատրոնն այսօր 
Թատրոնի հիմնադրման օրվանից դրա գեղարվեստական ղեկավարն է Իոսիֆ Ռայխելհաուզը։ Վերջին տարիներին թատրոնն ավելի ու ավելի հաճախ է դիմում ռուս երիտասարդ դրամատուրգների պիեսներին։ «Ժամանակակից պիեսի դպրոցում» ներկայացումներ են բեմադրում ինչպես փորձառու, այդ թվում և` արտասահմանյան ռեժիսորներ, այնպես էլ` երիտասարդ բեմադրիչներ։
Թատրոնը շարունակում է հյուրախաղերով հանդես գալ ինչպես Ռուսաստանում, այնպես էլ` արտերկրում, պարբերաբար մասնակցում է ռուսական և արտասահմանյան թատերական փառատոններին։

Թատերախումբ 
 Վլադիմիր Կաչան-1991 թվականից
 Իրինա Ալֆյորովա-1993 թվականից
 Օլգա Գուսիլետովա-1994 թվականից
 Անժելիկա Վոլչկովա-1995 թվականից
 Տատյանա Վասիլևա-1996 թվականից
 Վադիմ Կոլգանով-1995-1998, 2002 թվականից
 Մաքսիմ Եվսեև-1996 թվականից
 Վլադիմիր Շուլգա-2002 թվականից
 Ալեքսեյ Գնիլիցկի-2003 թվականից
 Եկատերինա Դիրեկտորենկո-2004 թվականից
 Պավել Դրոզդով-2004 թվականից
 Տատյանա Ցիրենինա-2004 թվականից
 Նիկոլայ Գոլուբև-2006 թվականից
 Ջուլիետա Գերինգ-2007 թվականից
 Իվան Մամոնով-2007 թվականից
 Ալեքսանդր Օվչիննիկով-2007 թվականից
 Տատյանա Վեդենևա-2009 թվականից
 Ելենա Սանաևա-2009 թվականից
 Ալեքսանդր Ցոյ-2009 թվականից
 Դանիելա Սելիցկա-2010 թվականից
 Կիրիլ Եմելյանով-2010 թվականից
 Ալեքսանդր Գալիբին-2012 թվականից
 Եվգենի Կոզլով-2013 թվականից
 Դմիտրի Խորոնկո-2015 թվականից
 Կիրիլ Սնեգիրև-2016 թվականից

Ընթացիկ խաղացանկ 

 1991-«Իսկ դու ո՞ւմ ֆրակն ես հագել» (ըստ Ա. Չեխովի, ռեժ.` Իոսիֆ Ռայխելհաուզ), ներկայացումը խաղացվել է 700 անգամ
 1999-«Ռուս ճանապարհորդի նոթերը» (Եվգենի Գրիշկով, ռեժ.` Իոսիֆ Ռայխելհաուզ)
 2001-«Բորիս Ակունին։ Ճայ» (ռեժ.` Իոսիֆ Ռայխելհաուզ)
 2002-«Վնասակար խորհուրդներ» (Գրիգորի Օստեր, ռեժ.` Անդրեյ Անդրեև), ներկայացումը խաղացվել է ավելի քան 700 անգամ
 2002-«Քաղաք» (Եվգենի Գրիշկով, ռեժ.` Իոսիֆ Ռայխելհաուզ)
 2007-«Ռուսական մուրաբա» (Լյուդմիլա Ուլիցկայա, ռեժ.` Իոսիֆ Ռայխելհաուզ)
 2009-«Տուն» (Եվգենի Գրիշկով և Աննա Մատիսոն, ռեժ.` Իոսիֆ Ռայխելհաուզ) 
 2010-«Ռուսական վիշտ» (ըստ Ա. Ս. Գրիբոյեդովի «Խելքից պատուհաս» պիեսի մոտիվների, ռեժ.` Իոսիֆ Ռայխելհաուզ) 
 2011-«Գիշեր անծանոթի հետ» (Նատալյա Սավիցկայա, ռեժ.` Պլամեն Պանև, Բուլղարիա)
 2012- «Լսված, դիտված և չգրառված» (Եվգենի Գրիշկով, ռեժ.` Իոսիֆ Ռայխելհաուզ) 
 2013-«Լոնդոնյան եռանկյունի» (Ալեքսանդր Ուգլով, ռեժ.` Դմիտրի Աստրախան, Վլադիմիր Ռուբանով)
 2013-«Փրկել Պուշկինի կամեր-յունկերին» (Միխայիլ Խեյֆեց, ռեժ.` Վալերի Կուզնեցով) 
 2014-«Վերջին շեշտադրում» (Վիկտոր Շենդերովիչ, ռեժ.` Իոսիֆ Ռայխելհաուզ) 
 2014-«Հրաշք որոնելիս» (Միխայիլ Խեյֆեց, ռեժ.` Եվգենի Կոչետկով, Ալեքսանդր Ցոյ)
 2014- «Ուիք էնդ» (Եվգենի Գրիշկով, Աննա Մատիսոն, ռեժ.` Իոսիֆ Ռայխելհաուզ) 
 2015-«Քաղաքների մենախոսություններ» (հավաքական պոեմ, ծրագրի ղեկավար` Իոսիֆ Ռայխելհաուզ, ռեժ.` Եվգենի Կոչետկով) 
 2015-«Հիմարիկն ու կալանավորը» (Վլադիմիր Լիդսկի, ռեժ.` Վիկտորիա Պեչերնիկովա)
 2016-«Քանի դեռ գարեջուրը լցվում է» (Եվգենի Գրիշկով և Իոսիֆ Ռայխելհաուզ) 
 2016-«Prank» (Վիկտոր Ալեքսեև, ռեժ.` Նիկիտա Բետեխտին)

Ծանոթագրություններ 

Մոսկվայի թատրոններ